OneCall

OneCall er et tidligere selvstendig norsk mobilselskap som nå er en del av Telia Norge AS og opererer som en av Telias tre merkevarer i Norge. OneCall ble grunnlagt av Øistein Eriksen og Odd Arild Meling i 2004 og har hovedkontor i Nydalen i Oslo. Merkevaren OneCall blir markedsført som Telias leverandør for «folk flest» og retter seg mot de mest prisbevisste kundene.


== Historie ==
Selskapet OneCall ble etablert i 2004 av Øistein Eriksen og Odd Arild Meling, og var da leverandør av mobiltelefoni, IP-telefoni og bredbånd til privatpersoner. Det hadde hovedkontor i Nydalen i Oslo og fikk senere Hafslund Venture som hovedaksjonær. Selskapet fikk i 2007 stor oppmerksomhet da de var blant de første til å lansere mobilabonnement med inkludert forbruk, uten månedsavgift.OneCall ble i februar 2008 fusjonert inn som en del av konsernet Network Norway, og etter dette valgte selskapet å avvikle sine produkter innenfor bredbånd og IP-telefoni. IP-telefoni-kundene ble solgt til iplink og bredbåndskundene til NextGenTel. Oppkjøpet medførte at OneCall tok i bruk Mobile Norways nettverk som hovednett og inngikk en avtale med Telenor om å bruke nettverket deres der Mobile Norway ikke hadde dekning.Etter at svenske Tele2 kjøpte opp Network Norway i 2011, kom også OneCall i svensk eie. I 2013 ble OneCall slått sammen med Mycall (tidligere Lebara), men merkevarene har blitt atskilt. Etter at Tele2 tapte Post- og teletilsynets frekvensauksjon i desember 2013, ble det kjent at Tele2 Norge ble solgt til svensk-finske Telia Company i 2014. For OneCalls del betydde dette overføring av kundene tilbake til Netcoms nettverk tidlig i 2015, og fusjon inn i Telias seinere på året. Tele2s kunder ble overført til Netcom, som i mars 2016 ble omdøpt til Telia Norge. 
Telia har for øyeblikket tre varemerker i Norge: OneCall, Mycall, Chess (avviklet) og Telia. Alle føres av samme selskap, Telia Norge AS (org.nr. 981 929 055), men har egne bedriftsnummer (også sammenslåtte OneCall og MyCall, som deler hovedkontor). i mars 2016 anklaget sjef i Hello AS duopolet Telia Norge AS og Telenor ASA for bevisst å lure kundene ved å la varemerkene fremstå som uavhengige selskap, og dermed få det til å fremstå som økt konkurranse i markedet.Sommeren 2018 overtok Pål Rune Kaalen som administrerende direktør etter Øistein Eriksen. Forøvrig består selskapets ledelse av markedsdirektør Albert Arli, produktdirektør Frode Elverum, kanaldirektør Thomas Hovde og Jonatan Asplin som leder selskapets Customer Development-enhet. Vinteren 2019 gikk Pål Rune Kaalen inn i ny rolle som leder for Consumer i Telia Norge, og Frode Elverum ble satt inn som konstituert direktør for OneCall frem til mars 2020, da Lars Setsaa ble utnevnt til ny direktør for OneCall. I september 2022, ble Jonatan Asplin ny direktør i OneCall.


== Priser og utmerkelser ==
2020

Norsk Kundebarometer: Norges mest fornøyde mobilkunder
EPSI: Norges mest fornøyde mobilkunder


====== 2019 ======
Norsk Kundebarometer: Norges mest fornøyde mobilkunder 


====== 2018 ======
Norsk Kundebarometer: Norges mest fornøyde mobilkunder 
Kantar TNS: Best telecomleverandør 
EPSI Rating: Norges mest fornøyde mobilkunder 


====== 2014 ======
Norsk Kundebarometer: Norges mest fornøyde mobilkunder 
TNS Gallup: Årets kundeservice 


====== 2013 ======
Norsk Kundebarometer: Norges mest fornøyde mobilkunder 


====== 2012 ======
Norsk Kundebarometer: Norges mest fornøyde mobilkunder 
TNS Gallup: Årets kundeservice innen telefoni 
EPSI-Rating: Norges mest fornøyde mobilkunder 


====== 2011 ======
EPSI-Rating: Norges mest fornøyde mobilkunder Norsk Kundebarometer: Norges mest fornøyde kunder 


====== 2010 ======
EPSI-Rating: Norges mest fornøyde mobilkunder Callsenterdagene: Norges beste kundeservice på mobil


====== 2009 ======
EPSI-Rating: Norges mest fornøyde mobilkunder 


== Referanser ==


== Eksterne lenker ==
(no) Offisielt nettsted